OpenLLM-France/wikimedia huggingface dataset:
# Ardenes (departament)

Les Ardenes (08) (en francès Ardennes) és un departament francès situat a la regió del Gran Est. La seva capital és Charleville-Mézières.

## Geografia

Limita al nord amb Bèlgica, a l'est amb Mosa, al sud amb el Marne i a l'oest amb l'Aisne.

## Història

El departament de les Ardenes és un dels vuitanta-tres departaments originals creats el 4 de març de 1790, en aplicació de la llei del 22 de desembre de 1789, durant la Revolució Francesa. Va ser creat a partir de la part nord de l'antiga província de la Xampanya, de la regió d'Argonne i del principat de Sedan.

## Administració

Un prefecte nomenat pel govern francès és l'alta representació estatal i un consell de 38 membres escollits per sufragi universal nomena un president, que deté el poder executiu.
El departament és dividit en 4 districtes, 19 cantons, 8 estructures intercomunals i 452 comunes.

## Vegeu també

* Llista de municipis de les Ardenes
* Llista de Cantons de les Ardenes

## Enllaços externs

* Prefectura Arxivat 2004-11-25 a Wayback Machine.
* Consell departamental
# Poafilinis

Els poafilinis (Poaphilini) són una tribu de lepidòpters ditrisis de la família dels erèbids (Erebidae), subfamília Erebinae.

## Taxonomia

Estudis filogenètics han demostrat que la tribu està més estretament relacionada amb la tribu Ophiusini. Aquests estudis indiquen que els gèneres Achaea, Mimophisma i Ophisma pertanyen a la tribu Poaphilini tot i que abans havien estat classificats en la tribu Ophiusini.

## Gèneres

* Achaea
* Allotria
* Argyrostrotis
* Bastilla
* Chalciope
* Cutina
* Focillidia
* Gondysia
* Mimophisma
* Ophisma
* Parallelia

## Referències

* 1 2 Zahiri, Reza «Molecular phylogenetics of Erebidae (Lepidoptera, Noctuoidea)». Systematic Entomology, vol. 37, 2011, pàg. 102–124. DOI: 10.1111/j.1365-3113.2011.00607.x.
* ↑ Lafontaine, Donald; Schmidt, Christian «Annotated check list of the Noctuoidea (Insecta, Lepidoptera) of North America north of Mexico». ZooKeys, vol. 40, 19-03-2010, pàg. 26. DOI: 10.3897/zookeys.40.414.
# Ketty La Rocca

Ketty La Rocca (14 de juliol de 1938, a La Spezia - 7 de febrer de 1976, a Florència) fou un artista italiana activa durant els anys 1960s i 70s. Va ser una exponent pionera del body art i de la poesia visual. Fou Pionera en el territori de la poesia visiva i integrant del Gruppo 70, les seves obres aborden la performance, el collage i el vídeo-art durant un moment en què totes aquestes disciplines es trobaven immerses dins de processos de configuració, legitimitat i dissensions artístiques.

## Obres destacades

A partir de la «poesia visiva» (poesia visual), Ketty La Rocca va investigar el significat del llenguatge i de les imatges, centrant-se en els gestos del cos humà com a mitjà de comunicació primigeni. L'artista combinava retalls d'imatges amb engrunes de textos, amb la qual cosa anunciava el treball de reflexió sobre el valor de la tríada paraula-signe-imatge que, a partir de 1967, es convertiria en el protagonista absolut de les seves obres.
A la sèrie Le mie parole e tu? (Les meves paraules i tu?, 1972), l'artista va compondre seqüències en què les mans exercien un paper protagonista i que abordaven el tema de la difícil relació entre home i dona; la paraula «you» (tu), repetida i sobre impresa amb la seva lletra, es mostra com una reapropiació del jo, però també com una descripció i una convocatòria de l'altre: l'home que constreny i limita el moviment i l'espai de la mà de la dona, però també l'espectador com a testimoni i fiscalitzador de la seva pròpia existència.
A Craniologia (Craniologia, 1973) escriu la paraula «you» diverses vegades en una radiografia del seu cap que té la imatge d'un puny tancat superposada. Amb això, La Rocca aconsegueix una interacció total entre l'art i la vida, i es posiciona amb fermesa i valentia davant el fet que pateix càncer.

## Referències

* ↑ Ketty La Rocca. La Virreina Centre de la Imatge. 2017
* ↑ «FEMINISMES! Exposicions». CCCB, 2019. [Consulta: 20 desembre 2019].
# Opfertshofen

Opfertshofen és un antic municipi del cantó de Schaffhausen (Suïssa), que el dia 1 de gener de 2009 va crear amb els municipis de Altdorf, Bibern i Hofen el nou municipi de Thayngen.
# Arden Hills

Arden Hills és una població dels Estats Units a l'estat de Minnesota. Segons el cens del 2000 tenia 9.652 habitants.

## Demografia

Segons el cens del 2000, Arden Hills tenia 9.652 habitants, 2.959 habitatges, i 2.228 famílies. La densitat de població era de 419,7 habitants per km².
Dels 2.959 habitatges en un 33,6% hi vivien nens de menys de 18 anys, en un 63,6% hi vivien parelles casades, en un 8,9% dones solteres, i en un 24,7% no eren unitats familiars. En el 19,9% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,98.
Per edats la població es repartia de la següent manera: un 20% tenia menys de 18 anys, un 20,3% entre 18 i 24, un 20,6% entre 25 i 44, un 25,2% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 81,6 homes.
La renda mediana per habitatge era de 64.773 $ i la renda mediana per família de 72.236 $. Els homes tenien una renda mediana de 52.464 $ mentre que les dones 38.906 $. La renda per capita de la població era de 29.609 $. Entorn de l'1,8% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arden Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Arden Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Neoperla lui

Neoperla lui és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina: Guangxi i Yunnan.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Du & Sivec, 2004. A: Anònim. Insects from Mt. Shiwandashan Area of Guangxi. China Forestry Publishing House 42, 44.
* 1 2 Plecoptera Species File (Version 1.1/4.0) (anglès)

## Bibliografia

* Li, W., H. Wang & W. Lu, 2011. Zootaxa 2735:57.

## Enllaços externs

* BioLib (anglès)
# Kapalua

Kapalua és una concentració de població designada pel cens dels Estats Units a l'estat de Hawaii. Segons el cens del 2000 tenia 467 habitants.

## Demografia

Segons el cens del 2000, Kapalua tenia 467 habitants, 186 habitatges, i 133 famílies La densitat de població era de 105,37 habitants per km².
Dels 186 habitatges en un 25,3% hi vivien nens de menys de 18 anys, en un 62,9% hi vivien parelles casades, en un 4,3% dones solteres, i en un 28,5% no eren unitats familiars. En el 12,9% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,74.
Per edats la població es repartia de la següent manera: un 17,6% tenia menys de 18 anys, un 6,4% entre 18 i 24, un 32,1% entre 25 i 44, un 27,2% de 45 a 64 i un 16,7% 65 anys o més.
L'edat mediana era de 41,7 anys. Per cada 100 dones hi havia 92,18 homes. Per cada 100 dones de 18 o més anys hi havia 108,11 homes.
La renda mediana per habitatge era de 57.292 $ i la renda mediana per família de 61.875 $. Els homes tenien una renda mediana de 35.417 $ mentre que les dones 32.321 $. La renda per capita de la població era de 75.992 $. Aproximadament el 5,1% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kapalua». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Kapalua». American Fact Finder. Oficina del Cens dels Estats Units, 15-09-2010.
# Victoriano Leguizamón

Victoriano Leguizamón (1922 - 7 d'abril de 2007) fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1950 i de la Copa Amèrica de 1953. Fou jugador de Quilmes i Boca Júniors a l'Argentina.

## Referències

* ↑ «Los campeones, uno por uno». Arxivat de l'original el 2018-12-10. [Consulta: 4 gener 2018].
* ↑ Southamerican Championship 1953 a rsssf
* ↑ Paraguay pierde a dos próceres: Leguizamón y Noceda
# Gai Cassi Longí (governador)

Gai Cassi Longí (llatí: Caius Cassius Longinus) va ser un jurista i governador romà. Formava part de la gens Càssia, una antiga família romana d'origen patrici i després plebeu.
La seva mare era filla de Tuberó el jurista i neta del també jurista Servi Sulpici. L'any 44 Cai Cassi va ser nomenat governador de Síria per l'emperador Claudi i va impulsar la reclamació del tron de Pàrtia pel príncep Meherdates. Va mantenir les tropes ben entrenades i disciplinades per fer honor al prestigi que tenia la seva família a la província. L'any 50 va retornar a Roma i va ser considerat un dels dirigents de l'estat amb gran influència per la seva integritat i la seva fortuna. Es va fer sospitós a l'emperador Neró que el va acusar de tenir una estàtua d'un dels seus ancestres, Gai Cassi Longí, assassí de Cèsar i va demanar al senat que fos desterrat (any 66) cosa que el senat va fer. Va ser enviat a l'illa de Sardenya. Vespasià el va fer cridar un temps després. Va escriure deu llibres sobre lleis civils (Libri Juris Civilis), i comentaris sobre Vitel·li i Urseu Ferox. Era partidari de l'escola de Masuri Sabí i Ateu Capitó i als seus principis els va donar forma més científica. Els seus seguidors van ser coneguts com a cassians. Suetoni diu que en el moment del seu desterrament s'havia quedat cec.
Estava casat amb Júnia Lèpida i van acollir i es van afillar a Luci Juni Torquat Silà, nebot de la seva dona, que havia quedat orfe.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 803.
# Ardena

Ardena (a texts antics Ardenna) és un topònim històric d'un indret al comtat de Barcelona, en un lloc entre les Corts i Sarrià, documentat en diversos pergamins medievals del segle xi. Es relaciona amb Mogòria, la part oriental del terme de Les Corts. La paraula prové del cèltic «arduenna» (indret situat en una altiplanície) que es troba també a Les Ardennes, la regió a cavall entre França i Bèlgica, així com els topònims catalans Ardenya, Riera d'Ardenya o Sant Grau d'Ardenya, amb una evolució freqüent al català de la «nn» llatina vers «n» o «ny». Subsisteix en el topònim barceloní recent «Carrer d'Ardena».

## Referències

* ↑ in comitatu barchionense prope ipsa civitate in terminio de Mogoria sive de Ardenna (llatí), «al comtat de Barcelona, a prop d'aquesta mateixa ciutat al terme de Mogoria també dit Ardenna», manuscrit del 1002 citat per Moran i Ocerinjauregui, 1980, nota pàgina 110.
* ↑ locum que dicunt Ardenna, citat per Mauri i Martí, Alfre. «Annex Informàtic, toponímia». A: La Configuració del paisatge medieval el comtat de Barcelona fins al segle XI (pdf). Barcelona: Universitat de Barcelona, 2006, p. 68. ISBN 978-84-690-1479-0.
* 1 2 Moran i Ocerinjauregui, Josep. «Notes de toponímia antiga del Pla de Barcelona». A: Homenatge a Josep M. de Casacuberta. Barcelona: L'Abadia de Montserrat, 1980, p. 110. ISBN 978-84-7202-410-6.
* ↑ Coromines, Joan. Toponímia Catalana. volum I. Barcelona: Editorial Barcino, 1965, p. 80-81, 220 (Biblioteca filològica Barcino).
* ↑ Moran, Josep. Estudis romànics. Barcelona: Institut d'Estudis Catalans, 1986, p. 228.
* ↑ 41° 23′ 25″ N, 2° 6′ 25″ E﻿ / ﻿41.39028°N,2.10694°E﻿ / 41.39028; 2.10694
# Neoperla luteola

Neoperla luteola és una espècie d'insecte plecòpter pertanyent a la família dels pèrlids.

## Descripció

* Els adults presenten un color ocraci amb els ocels grans i unes ales de 13 mm de llargària.
* Els ous (ovalats i de 34 mm de llarg) no es poden distingir dels de Neoperla affinis, tot i que els genitals femenins de totes dues espècies es diferencien clarament els uns dels altres.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malèsia: Bali i Java.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Burmeister, 1839. Handbuch der Entomologie 2(2):881.
* 1 2 3 Catalogue of Life (anglès)
* ↑ Peter Zwick, 1983. The Neoperla of Sumatra and Java (Indonesia). Spixiana, 6, 2, 167-204. Múnic. «PDF».
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Banks, N., 1931. Some neuropteroid insects from the Malay Peninsula. Journal of the Federated Malay States Museums 16:377-409. «insects.tamu.edu».
* ↑ Ueber die Neoperla-Arten aus Java (alemany)

## Bibliografia

* Klapálek, 1909. Wien. ent. Ztg. 28(7/8):215-232.
* Enderlein, 1909. Stett.Entomol.Z. 70:339.
* Claassen, 1940. Mem. Cornell agric. Exp. Sta. 232:163.
* Illies, 1966. Das Tierreich 82:273.
* Zwick, P., 1972 (1971). Rev. Suiss. Zool. 78(4):1176.
* Zwick, P., 1973. Das Tierreich 94:259.

## Enllaços externs

* Encyclopedia of Life (anglès)
* BioLib (anglès)
# T.I.

Tyrone Joseph Ivy, Jr. (Atlanta, Geòrgia, 25 de setembre de 1980), més conegut pel seu pseudònim T.I., o bé Tip o T.I.P., és un cantant de hip-hop, productor, actor de cinema i autor de dues novel·les estatunidenc. Ha sofert tres condemnes de presó per diversos delictes.

## Enllaços externs

* Lloc web oficial (anglès)
# Joan García González

Joan García González (Sabadell, 1975) és un polític català, diputat al Parlament de Catalunya en la XI i XII Legislatures pel partit Ciutadans, i secretari tercer de la Mesa del Parlament en la XII Legislatura.

## Biografia

És llicenciat en geografia per la Universitat Autònoma de Barcelona i màster en Sistemes d'Informació Geogràfica per la Universitat Autònoma de Barcelona. De 1999 a 2000 treballà a l'Institut Cartogràfic de Catalunya i posteriorment com a cap de projectes a l'empresa de telecomunicacions Orange Espanya.
Es va afiliar a Ciutadans - Partit de la Ciutadania des de la seva fundació en 2006 i va formar part del seu Comitè Executiu. A les eleccions municipals de 2015 fou escollit regidor de l'Ajuntament de Sabadell i posteriorment diputat a les eleccions al Parlament de Catalunya de 2015. A les eleccions al Parlament de Catalunya de 2017 fou reescollit per Ciutadans, la llista del qual fou la més votada.

## Referències

* ↑ «Joan García». ésAdir. [Consulta: 8 octubre 2022].
* ↑ «El sabadellenc Joan Garcia (Cs), elegit tercer secretari de la mesa del Parlament». NacióSabadell, 17-01-2018.
* ↑ Josan Garcia al web de l'ajuntament de Sabadell
* ↑ Joan García González (Ciutadans): “el voto progresista no nacionalista, de regeneración, solo lo aporta Ciutadans”, i-sabadell, 14 de maig de 2015
* ↑ Els teus representants al web de Ciutadans
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
# Kibris

Kibris: la ley del equilibrio és una pel·lícula espanyola dirigida per Germán Monzó el 2005.

## Sinopsi

L'ordre ha de governar el món i, per això, perquè hi hagi llum ha d'existir la foscor. És la llei de l'equilibri (Kibris), una regla que s'ha mantingut durant segles i per la qual perquè existeixi el bé ha d'existir el mal. Ara, una sèrie de vampirs s'està rebel·lant per a poder sortir de les tenebres i dominar el món de manera definitiva, traint així la doctrina de Drácula que es basa en la co-existència entre vampirs i humans. La idea del poder és atraient, però trencar el Kibris podria posar de debò perill als dos mons.

## Repartiment

* Lorena Bernal... Betty
* David Fernández
* Eduardo Gómez
* Isamu Hirano
* Germán Monzó ... Kuroi
* Mònica Pérez
* José Sancho... Drácula
* María Santos
* Edu Soto
* Paula Vázquez... Liza

## Producció

Germán Monzó (El poder de la venganza) és el director d'aquesta pel·lícula d'acció, aventures i arts marcials protagonitzada per José Sancho, Paula Vázquez i Lorena Bernal. Seleccionada al Festival Internacional de Cinema de Shanghai, Kibris és una producció espanyola sobre un tema molt recurrent en la literatura fantàstica: la contínua lluita entre els vampirs que prefereixen mantenir-se entre les ombres i aquells que no poden controlar les seves ànsies de poder, el constant enfrontament entre els qui assumeixen la força oculta i els qui no poden evitar mostrar el seu domini al món.

## Recepció

En general va rebre molt males crítiques, i fins i tot algú la considerà la pitjor pel·lícula de la història del cinema espanyol. Com a mostra, als Premis Godoy 2005 va guanyar el premi a la pitjor actriu (Paula Vázquez) i a la pitjor actriu de repartiment (Lorena Bernal)i fou nominada a pitjor pel·lícula, guió, actor de repartiment, direcció artística, banda sonora i efectes especials.

## Referències

* ↑ Pel·lícula Kibris a 20 Minutos
* ↑ ¿José Sancho fue Drácula en un film español de vampiros karatecas?, decine21.com
* ↑ 'Kibris', la peor película de la historia del cine español, meneame.net
* ↑ Ed Wood es catalán ("Kibris,la ley del equilibrio") a mundodvd.com
* ↑ Las peores películas para ver en Halloween Arxivat 2020-07-18 a Wayback Machine. a sensacine.com
* ↑ 'Kibris', 'Hot milk', 'R2' y 'Borjamari y Pocholo', candidatos a los Premios Godoy al peor cine español, El Mundo, 14 de desembre de 2005
* ↑ 'Hot Milk' arrasa en los Premios Godoy 2005, espinof.com

## Enllaços externs

* Tràiler a YouTube
# Victoriano Ríos Pérez

Victoriano Ríos Pérez (San Cristóbal de La Laguna (Tenerife, Canàries, 10 de juny de 1930 - Tenerife, 9 de gener de 2018) va a ser un mèdic i polític canari membre de Coalició Canària, senador i diputat al parlament de Canàries.

## Biografia

Va estudiar medicina en la Universitat de La Laguna, ha estat president del Col·legi Oficial de Metges de Santa Cruz de Tenerife entre 1976 i 1982, i ha exercit com a professor en la citada universitat. Va ser cap de servei de l'Hospital Universitari de Canàries, és acadèmic numerari de la Reial Acadèmia de Medicina de Canàries i membre de l'Acadèmia de Doctors de Madrid.
Durant la transició espanyola va militar en formacions de caràcter nacionalista canari, i va exercir com a president de les Agrupacions Independents de Canàries (AIC), a través de l'Agrupación Tinerfeña Independiente (A.T.I.). Va ser escollit com a diputat per l'illa de Tenerife a les eleccions al Parlament de Canàries de 1987 i 1991, ocupant la Presidència del Parlament de Canàries des de 1987 fins a 1995. Entre 1995 i 2003 fou designat Senador per la Comunitat Autónoma de Canàries, ocupant en la Cambra alta els càrrecs de Secretari Segon de la Taula del Senat, membre de la Diputació Permanent del Senat i portaveu del Grup Parlamentari de Senadors de Coalició Canària i de la Comissió general de les Comunitats Autònomes.
A les eleccions al Parlament de Canàries de 2003 va ser escollit novament com a diputat per l'illa de Tenerife, però va renunciar a l'escó l'any següent. Actualment primer membre d'Honor de Coalició Canària. És membre de la Reial Societat Econòmica d'Amics del País i membre de l'Institut d'Estudis Canaris. També cofundador del Centre d'Anàlisi i Estudis (CAERP) i membre de la Fundació Nicolás Estévanez. Ha escrit un llibre sobre els antecedents i iniciatives parlamentàries sobre la delimitació del mar de Canàries.
Va morir a Tenerife el 9 de gener de 2018. La vetlla va quedar instal·lat al cementiri de Santa Lastenia, a la capital de Tenerife.

## Referències

* ↑ Biografia Arxivat 2016-12-20 a Wayback Machine. a islaoarchipielago.com
* ↑ Fitxa del Senat
* ↑ Fitxa del Parlament de Canàries
* ↑ «Coalición Canaria reconoce a Victoriano Ríos como gran artífice del proyecto nacionalista». [Las Palmas de Gran Canaria], 09-01-2018 [Consulta: 10 gener 2018].

## Enllaços externs

* «Obra de Victoriano Ríos Pérez» a Dialnet.
# George Town (Penang)

George Town (malai: Tanjung, xinès: 喬治市, pinyin: Qiáozhì Shì) és una ciutat de l'estat de Penang a Malàisia. És la quarta ciutat més poblada de Malàisia amb 708.127 habitants. Inscrita amb la ciutat de Malaca a la llista del Patrimoni de la Humanitat de la UNESCO des del 2008.

## Referències

* ↑ «List of cities in Malaysia - Wikiwand». [Consulta: 2 setembre 2021].
* ↑ Centre, UNESCO World Heritage. «Melaka and George Town, Historic Cities of the Straits of Malacca» (en anglès). [Consulta: 17 març 2021].
# Ardencroft

Ardencroft és una població dels Estats Units a l'estat de Delaware. Segons el cens del 2000 tenia 267 habitants.

## Demografia

Segons el cens del 2000, Ardencroft tenia 267 habitants, 112 habitatges, i 74 famílies. La densitat de població era de 937,2 habitants per km².
Dels 112 habitatges en un 23,2% hi vivien nens de menys de 18 anys, en un 56,3% hi vivien parelles casades, en un 8% dones solteres, i en un 33,9% no eren unitats familiars. En el 28,6% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,91.
Per edats la població es repartia de la següent manera: un 19,1% tenia menys de 18 anys, un 5,2% entre 18 i 24, un 26,6% entre 25 i 44, un 36% de 45 a 60 i un 13,1% 65 anys o més.
L'edat mediana era de 44 anys. Per cada 100 dones de 18 o més anys hi havia 96,4 homes.
La renda mediana per habitatge era de 56.875 $ i la renda mediana per família de 73.125 $. Els homes tenien una renda mediana de 47.708 $ mentre que les dones 29.688 $. La renda per capita de la població era de 30.480 $. Aproximadament el 2,9% de les famílies i el 4,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ardencroft». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Ardencroft». American Fact Finder. Oficina del Cens dels Estats Units, 12-01-2010.
# Neoperla longispina

Neoperla longispina és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Wu, C.F., 1937. Bull. Pek. Soc. Nat. Hist. 12:150.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Illies, 1966. Das Tierreich 82:273.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Menjamel frontblanc

El menjamel frontblanc (Purnella albifrons) és un ocell de la família dels melifàgids (Meliphagidae) i única espècie del gènere Purnella Mathews, 1914

## Hàbitat i distribució

Habita boscos i matolls, especialment arbusts del gènere Eremophila, a diferents indrets d'Austràlia des d'Austràlia Occidental, cap a l'est, a través del centre i sud del Territori del Nord i Austràlia Meridional fins al centre de Queensland, centre de Nova Gal·les del Sud i nord-oest de Victòria.

## Referències

* ↑ «Menjamel frontblanc». Cercaterm. TERMCAT, Centre de Terminologia. Rev. 22/04/2022(català)